da da da da sv it tr de da da da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da da da en zh cs ceb pt hbs_lat uz sv da en pl de es da eo et da cs da da en en da da de da da da da de da da da da de da da en en da en da en da da en en en en en en en en nl da sv it da de de da sv da da da da da da fi en da da nn en de en fr en de en en en en da en da en en en en es en en es da da en da da
Naturlægemidler - information til sundhedsfaglige - Medicin.dk
Digoxin 62,5 mikrogram er i restordre
Lars Ovesen (Forfatter), Dansk Selskab for Gastroenterologi og Hepatologi
Naturlægemidler er lægemidler, som består af naturligt forekommende aktive indholdsstoffer i koncentrationer, som ikke er væsentligt større end i naturen. Naturlægemidler er godkendt af og skal registreres i Lægemiddelstyrelsen. For at et naturlægemiddel kan opnå en markedsføringstilladelse, kræves det bl.a., at der foreligger en gennemgang af den vigtigste faglitteratur, der viser, at den foreslåede indikation er velkendt og velbeskrevet. Dette krav behøver ikke at omfatte klinisk kontrollerede undersøgelser. Flere naturlægemidler har aldrig været afprøvet i klinisk kontrollerede undersøgelser, hvorfor deres plads i sygdomsbehandlingen er usikker. Ved godkendelse får hvert naturlægemiddel et nummer (MT-nummer), der skal stå på etiketten.
Mange af de registrerede naturlægemidler er kombinationsprodukter (indeholdende flere droger). I de enkelte underafsnit følger en nærmere beskrivelse af de registrerede naturlægemidler, for kombinationspræparaterne med udgangspunkt i formodentligt aktiv droge. To kombinationspræparater indeholder adskillige plantedroger (Padma® 28 og Sinova, Sinupret, Sinux) og omtales derfor under deres produktnavn. Af de omtalte stoffer er Coenzym Q10 ikke et naturlægemiddel, men hører til gruppen "stærke vitaminer og mineraler" (til trods for at det heller ikke er et vitamin).
Naturlægemidler kan - trods deres tillidsvækkende navn - medføre bivirkninger, undertiden er alvorlige bivirkninger beskrevet (4546), ligesom man må være opmærksom på, at interaktioner med almindelige lægemidler også kan forekomme (4544) (4545). Lægen bør derfor ved evaluering af lægemidler altid spørge ind til brug af naturlægemidler.
På Lægemiddelstyrelsens hjemmeside er der adgang til en database, der indeholder produktresumeer for alle registrerede naturlægemidler, se Produktresumé - naturlægemidler.
4545. Awortwe C, Makiwane M, Reuter H et al. Critical evaluation of causality assessment of herb-drug interactions in patients. Br J Clin Pharmacol. 2018; 84(4):679-93, https://www.ncbi.nlm.nih.gov/pubmed/29363155 (Lokaliseret 3. marts 2022)
4544. Asher GN, Corbett AH, Hawke RL. Common Herbal Dietary Supplement-Drug Interactions. Am Fam Physician. 2017; 96(2):101-7, https://www.ncbi.nlm.nih.gov/pubmed/28762712 (Lokaliseret 3. marts 2022)
4546. Lee JY, Jun SA, Hong SS et al. Systematic review of adverse effects from herbal drugs reported in randomized controlled trials. Phytother Res. 2016; 30(9):1412-9, https://www.ncbi.nlm.nih.gov/pubmed/27196988 (Lokaliseret 3. marts 2022)
Om medicin.dk - professionel
39 27 44 88
Om medicin.dk – professionel
Medicin.dk – professionel er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø